**POSLOVNIK O DELU ŽIRIJE**

**NA REGIJSKEM TEKMOVANJU MLADIH GLASBENIKOV**

**REPUBLIKE SLOVENIJE**

1. **Sestava žirije**

Žirijo za posamezno disciplino praviloma sestavljajo najmanj trije ugledni glasbeniki – predsednik in najmanj dva člana. Člani žirije so med seboj enakovredni.

Člani žirije ne smejo imeti med tekmovalci v kategoriji, ki jo ocenjujejo na tem regijskem ali državnem tekmovanju, svojih učencev.

1. **Podlaga za delo**

Člani žirije se morajo na prvem sestanku neposredno pred začetkom tekmovanja seznaniti s Pravili tekmovanj mladih slovenskih glasbenikov in baletnih plesalcev in tem Poslovnikom.

Člani žirije so dolžni upoštevati omenjena pravila in poslovnik o delu žirije ter urnik razporeda tekmovanj in sej žirije.

1. **Predsednik žirije**
* pred začetkom tekmovanja preveri ali so navzoči vsi člani žirije in ali so pogoji za delo žirije zadovoljivi,
* se pred začetkom tekmovanja dogovori s člani žirije za kriterije ocenjevanja,
* vodi delo žirije med ocenjevanjem,
* preveri rezultate in podpiše objavo rezultatov tekmovanja,
* podpiše listine o priznanju tekmovalcu – solistu ali komorni skupini za dosežek na regijskem tekmovanju,
* po končanem tekmovanju skupaj z ostalimi člani žirije napiše zapisnik o delu žirije, v katerem navede strokovno oceno tekmovanja, opozori na morebitne slabosti in dobre rešitve ter navede tudi konkretne predloge za naslednja tekmovanja,
* lahko sodeluje na uradni razglasitvi dosežkov tekmovalcev in jim čestita oz. izroči priznanja.
1. **Ocenjevanja**

Člani žirije pri ocenjevanju upoštevajo muzikalnost tekmovalca, tehnično pripravljenost, korektnost izvedbe notnega zapisa in celotni vtis tekmovalca.

Ocena posameznega člana žirije mora biti izražena s polnim številom brez decimalk.

Končna ocena tekmovalca se določi tako, da se skupno število točk deli s številom žirantov in se računa na dve decimalki. Tako dobljen izračun točk je dokončen.

**Delitev mesta ni možna. V primeru popolnoma enake ocene ima prednost mlajši tekmovalec.**

Ocenjevanje je javno in neodvisno od drugih članov.

**Ocene žirantov se javno objavijo na oglasni deski.**

1. **Tajnik žirije**

Tajnik skrbi za žirijo in za stike med tekmovalci, vodjo tekmovanja, napovedovalcem in žirijo oz. lahko tudi napoveduje tekmovalce.

1. **Kršitve tekmovalnega programa in prekoračitve minutaže**

Žirija po predhodnem pogovoru z vodjem tekmovanja tekmovalca izloči oz. diskvalificira, če ugotovi, da izvajani program ni v skladu s prijavljenim tekmovalnim programom ali v okviru propozicij tekmovanja.

Za verodostojnost izvajanega programa velja tekmovalni program iz originalne prijave na tekmovanje, ne pa tekmovalna knjižica.

Žirija lahko tekmovalca prekine, če ta prekorači predpisano minutažo, vendar ga v tem primeru vseeno oceni.

1. **Priznanja in posebna priznanja**

**Regijsko tekmovanje I. kategorije**

Tekmovalci oziroma skupine, ki so bili na regijskem tekmovanju uspešni, prejmejo priznanja, in sicer:

* zlato priznanje,  če so dosegli od **90 do 100 točk**,
* srebrno priznanje,  če so dosegli od **80 do 89,99 točke**,
* bronasto priznanje,  če so dosegli od **70do 79,99 točke**,
* priznanje če so dosegli od **50 do 69,99 točke**.

Zlato priznanje, doseženo na regijskem tekmovanju, je pogoj za sodelovanje na državnem tekmovanju.

Žirija lahko podeli tudi posebno priznanje, in sicer:

* tekmovalcu, ki doseže 100 točk,
* tekmovalcu za najboljšo izvedbo obvezne skladbe (v posamezni kategoriji),
* tekmovalcu za najboljšo izvedbo skladbe slovenskega avtorja,
* obetavnemu tekmovalcu v najnižji kategoriji tekmovanja,
* korepetitorju za zgledno sodelovanje s tekmovalcem in umetniško podporo.
1. **Pristojnosti predsednika TEMSIG-a in vodje tekmovanja**

Predsednik Komisije TEMSIG, predsednik Organizacijskega odbora in vodja tekmovanja lahko prisostvujejo delu žirije brez pravice glasovanja.

V primeru, da žirija ne upošteva določil tekmovalnega programa ali pravil tekmovanja, poslovnika o njenem delu in razporeda tekmovanja, mora predsednik Komisije TEMSIG oz. vodja tekmovanja ali predsednik Organizacijskega odbora o nepravilnosti takoj opozoriti predsednika žirije, da se zadeva uredi.

Predsednik Komisije Temsig

Simon Mlakar